Document ID: 32009R0889

ΚΑΝΟΝΙΣΜΌΣ (ΕΚ) αριθ. 889/2009 ΤΗΣ ΕΠΙΤΡΟΠΉΣ
της 25ης Σεπτεμβρίου 2009
για την τροποποίηση του κανονισμού (ΕΚ) αριθ. 73/2009 του Συμβουλίου και τον καθορισμό, για το 2009, δημοσιονομικών ανωτάτων ορίων για τη μερική ή προαιρετική εφαρμογή του καθεστώτος ενιαίας ενίσχυσης, όπως προβλέπει ο κανονισμός (ΕΚ) αριθ. 1782/2003 του Συμβουλίου, της ετήσιας συνολικής χρηματοδότησης για το καθεστώς ενιαίας στρεμματικής ενίσχυσης και των δημοσιονομικών ανωτάτων ορίων που ισχύουν για τη μεταβατική ενίσχυση για τα οπωροκηπευτικά και την ειδική στήριξη, όπως προβλέπει ο κανονισμός (ΕΚ) αριθ. 73/2009
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 64 παράγραφος 2 και το άρθρο 70 παράγραφος 2,
τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (2), και ιδίως το άρθρο 8 παράγραφος 2, το άρθρο 69 παράγραφος 3, το άρθρο 87 παράγραφος 3, το άρθρο 123 παράγραφος 1, και το άρθρο 128 παράγραφος 1 δεύτερο εδάφιο και παράγραφος 2 δεύτερο εδάφιο,
Εκτιμώντας τα ακόλουθα:
(1)
Το παράρτημα IV του κανονισμού (ΕΚ) αριθ. 73/2009 ορίζει, για κάθε κράτος μέλος, τα ανώτατα όρια που δεν μπορούν να υπερβαίνουν τα συνολικά ποσά των άμεσων ενισχύσεων που μπορούν να χορηγηθούν κατά τη διάρκεια του ημερολογιακού έτους στο εν λόγω κράτος μέλος.
(2)
Η Ισπανία, λόγω της μείωσης της ποσόστωσής της στη ζάχαρη, άρχισε το 2009 την εφαρμογή του καθεστώτος ενισχύσεων υπέρ των παραγωγών ζαχαροτεύτλων και ζαχαροκάλαμου που προβλέπεται στον τίτλο IV κεφάλαιο 1 τμήμα 7 του κανονισμού (ΕΚ) αριθ. 73/2009. Συνεπώς, πρέπει να αναθεωρηθούν τα ανώτατα όρια που ορίζονται στο παράρτημα IV του εν λόγω κανονισμού για την Ισπανία.
(3)
Σύμφωνα με το άρθρο 146 παράγραφος 1 πρώτο εδάφιο του κανονισμού (ΕΚ) αριθ. 73/2009, ο κανονισμός (ΕΚ) αριθ. 1782/2003 καταργείται από την 1η Ιανουαρίου 2009. Εντούτοις, ορισμένες διατάξεις του παραμένουν εφαρμοστέες κατά το έτος 2009.
(4)
Πρέπει να καθοριστούν, για το 2007, τα δημοσιονομικά ανώτατα όρια για καθεμία από τις ενισχύσεις που προβλέπονται στα άρθρα 66 έως 69 του κανονισμού (ΕΚ) αριθ. 1782/2003, για τα κράτη μέλη που εφαρμόζουν το 2009 το καθεστώς ενιαίας ενίσχυσης που προβλέπεται στον τίτλο ΙΙΙ του εν λόγω κανονισμού, υπό τους όρους που καθορίζονται στον τίτλο III κεφάλαιο 5 τμήμα 2 του κανονισμού (ΕΚ) αριθ. 1782/2003.
(5)
Πρέπει να καθοριστούν για το 2009 τα δημοσιονομικά ανώτατα όρια που ισχύουν όσον αφορά τις άμεσες ενισχύσεις που εξαιρούνται από το καθεστώς ενιαίας ενίσχυσης, για τα κράτη μέλη που κάνουν χρήση κατά το 2009 της δυνατότητας που παρέχουν το άρθρο 70 του κανονισμού (ΕΚ) αριθ. 1782/2003 και το άρθρο 87 του κανονισμού (ΕΚ) αριθ. 73/2009.
(6)
Για λόγους σαφήνειας, είναι σκόπιμο να δημοσιευθούν τα δημοσιονομικά ανώτατα όρια του καθεστώτος ενιαίας ενίσχυσης για το 2009, που προκύπτουν αφαιρώντας τα ανώτατα όρια για τις ενισχύσεις που αναφέρονται στα άρθρα 66 έως 70 του κανονισμού (ΕΚ) αριθ. 1782/2003 και στο άρθρο 87 του κανονισμού (ΕΚ) αριθ. 73/2009, από τα ανώτατα όρια του παραρτήματος VIII του κανονισμού (ΕΚ) αριθ. 73/2009.
(7)
Πρέπει να καθοριστεί η ετήσια συνολική χρηματοδότηση για το 2009 σύμφωνα με το άρθρο 123 παράγραφος 1 του κανονισμού (ΕΚ) αριθ. 73/2009 για τα κράτη μέλη που εφαρμόζουν το 2009 το καθεστώς ενιαίας στρεμματικής ενίσχυσης το οποίο προβλέπεται στον τίτλο V κεφάλαιο 2 του εν λόγω κανονισμού.
(8)
Για λόγους σαφήνειας, είναι σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση χωριστής ενίσχυσης για τη ζάχαρη το 2009, δυνάμει του άρθρου 126 του κανονισμού (ΕΚ) αριθ. 73/2009, όπως προκύπτει από την κοινοποίησή τους.
(9)
Για λόγους σαφήνειας, είναι σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση χωριστής ενίσχυσης για τα οπωροκηπευτικά το 2009, δυνάμει του άρθρου 127 του κανονισμού (ΕΚ) αριθ. 73/2009, όπως προκύπτει από την κοινοποίησή τους.
(10)
Πρέπει να καθοριστούν για το 2009 τα δημοσιονομικά ανώτατα όρια που ισχύουν για τη μεταβατική ενίσχυση για τα οπωροκηπευτικά, σύμφωνα με το άρθρο 128 παράγραφοι 1 και 2 του κανονισμού (ΕΚ) αριθ. 73/2009, όσον αφορά τα κράτη μέλη τα οποία εφαρμόζουν το καθεστώς ενιαίας στρεμματικής ενίσχυσης, όπως προκύπτει από την κοινοποίησή τους.
(11)
Πρέπει να καθοριστούν για το 2009 τα δημοσιονομικά ανώτατα όρια που ισχύουν για την ειδική ενίσχυση που προβλέπεται στον τίτλο III κεφάλαιο 5 του κανονισμού (ΕΚ) αριθ. 73/2009, σύμφωνα με το άρθρο 69 παράγραφος 3 του κανονισμού αυτού, για τα κράτη μέλη που χορηγούν την ενίσχυση αυτή βάσει του άρθρου 72 παράγραφος 4 του εν λόγω κανονισμού, όπως προκύπτει από την κοινοποίησή τους.
(12)
Ο κανονισμός (ΕΚ) αριθ. 73/2009 πρέπει να τροποποιηθεί αναλόγως.
(13)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα IV του κανονισμού (ΕΚ) αριθ. 73/2009, τα ποσά τα σχετικά με την Ισπανία για το 2009 και για τα ακόλουθα έτη αντικαθίστανται από τα ακόλουθα ποσά:
«2009
:
5 043,7
2010
:
5 038,4
2011
:
5 021,0
2012
:
5 032,8»
Άρθρο 2
1. Τα δημοσιονομικά ανώτατα όρια για το 2009 που προβλέπονται στα άρθρα 66 έως 69 του κανονισμού (ΕΚ) αριθ. 1782/2003 καθορίζονται στο παράρτημα I του παρόντος κανονισμού.
2. Τα δημοσιονομικά ανώτατα όρια για το 2009 που προβλέπονται στο άρθρο 70 παράγραφος 2 του κανονισμού (ΕΚ) αριθ. 1782/2003 και στο άρθρο 87 παράγραφος 3 του κανονισμού (ΕΚ) αριθ. 73/2009 καθορίζονται στο παράρτημα II του παρόντος κανονισμού.
3. Τα δημοσιονομικά ανώτατα όρια για το καθεστώς ενιαίας ενίσχυσης που προβλέπεται στον τίτλο III του κανονισμού (ΕΚ) αριθ. 73/2009, το 2009, καθορίζονται στο παράρτημα III του παρόντος κανονισμού.
4. Η ετήσια συνολική χρηματοδότηση για το 2009 που προβλέπεται στο άρθρο 123 παράγραφος 1 του κανονισμού (ΕΚ) αριθ. 73/2009 καθορίζεται στο παράρτημα IV του παρόντος κανονισμού.
5. Τα ανώτατα ποσά των πόρων που τίθενται στη διάθεση της Τσεχικής Δημοκρατίας, της Λεττονίας, της Λιθουανίας, της Ουγγαρίας, της Πολωνίας, της Ρουμανίας και της Σλοβακίας για τη χορήγηση της χωριστής ενίσχυσης για τη ζάχαρη που προβλέπεται στο άρθρο 126 παράγραφος 1 του κανονισμού (ΕΚ) αριθ. 73/2009, το 2009, καθορίζονται στο παράρτημα V του παρόντος κανονισμού.
6. Τα ανώτατα ποσά των πόρων που τίθενται στη διάθεση της Τσεχικής Δημοκρατίας, της Ουγγαρίας, της Πολωνίας και της Σλοβακίας για τη χορήγηση της χωριστής ενίσχυσης για τα οπωροκηπευτικά που προβλέπεται στο άρθρο 127 παράγραφος 1 του κανονισμού (ΕΚ) αριθ. 73/2009, το 2009, καθορίζονται στο παράρτημα VI του παρόντος κανονισμού.
7. Τα δημοσιονομικά ανώτατα όρια για το 2009 που προβλέπονται στο άρθρο 128 παράγραφοι 1 και 2 δεύτερο εδάφιο του κανονισμού (ΕΚ) αριθ. 73/2009 καθορίζονται στο παράρτημα VII του παρόντος κανονισμού.
8. Τα δημοσιονομικά ανώτατα όρια για το 2009 που προβλέπονται στο άρθρο 69 παράγραφος 3 του κανονισμού (ΕΚ) αριθ. 73/2009 καθορίζονται στο παράρτημα VIII του παρόντος κανονισμού.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 2009.

Labels: 5
6